Document ID: /roh_data/filtered/fineweb-2-filterrobots_roh.jsonl.gz/22102

Suenter 25 onns banduna il pader Andri Tuor la Claustra dad Engelberg. Quai ha il pader ch'è oriund da Sumvitg ditg en in'intervista cun il portal kath.ch. Er sia professiun sco rectur da la Scola claustrala dad Engelberg terminescha el. Quai era dentant gia enconuschent. En quella funcziun era el dapi l'onn 2020. Ses successur en quella funcziun vegn ad esser il prorectur Christian Meyer.
Sco ch'el ha ditg en l'intervista veglia el uss ir tar ina cuminanza a Hildesheim en Germania. Quella cuminanza sa fatschenta cun il esser muntg en furmas alternativas e confurmas al temp. Davart sia via futura saja dentant anc bleras chaussas avertas.
Or da l'archiv
Il 2005, suenter ch'el è vegnì pader da la Claustra dad Engelberg ha el tegnì ina messa a Sumvitg. RTR aveva rapportà.